ટીકેન્દ્ર રાવલ, અમદાવાદઃ પીએમ નરેન્દ્ર મોદી અને બીજેપીના રાષ્ટ્રીય અધ્યક્ષ અમિત શાહે બોલાવેલી એનડીએના મુખ્યમંત્રીઓની બેઠકમાં લોકસભાની આગામી ચૂંટણીને ધ્યાનમાં રાખીને તમામ મુખ્યમંત્રીઓને ચોક્કસ ટાસ્ક આપવામાં આવ્યો છે. જેમાં કેન્દ્રની વિવિધ યોજનાઓ લાભાર્થીઓ તથા તેની સંપૂર્ણ વિગતો સાથેનું ફોર્મેટ તૈયાર કરીને ભાજપના હાઈકમાન્ડને સોંપવાનો આદેશ કર્યો છે. જેમાં કેન્દ્રની યોજનાનો લાભ લેનાર લાભાર્થીના આધાર કાર્ડ, મોબાઈલ નંબર અને ઘરના સરનામાં સાથેની સંપૂર્ણ વિગતોનું એક ફોર્મેટ મુખ્યમંત્રીઓને આપવામાં આવ્યું છે. આ ઉપરાંત ફેબ્રુઆરી મહિના સુધીના કાર્યક્રમોની સંપૂર્ણ વિગતો પણ પક્ષના ટોચના નેતાને પહોંચાડવા માટે સૂચના આપવામાં આવી છે.